Σαναά

Η Σαναά (προφορά στην Αραβική της Υεμένης: ) είναι η πρωτεύουσα και μεγαλύτερη πόλη της Υεμένης. Ο πληθυσμός της ανέρχεται στους 1.747.627 κατοίκους, σύμφωνα με απογραφή του 2004.

Η παλιά οχυρωμένη πόλη κατοικείται για περισσότερα από 2.500 χρόνια και περιλαμβάνει σπάνιο αρχιτεκτονικό πλούτο. Έχει ανακηρυχθεί Μνημείο της Παγκόσμιας Πολιτιστικής Κληρονομιάς από τα Ηνωμένα Έθνη το 1986 και ήταν η πολιτιστική πρωτεύουσα της Ασίας για το 2004. Καταβάλλονται προσπάθειες για να διατηρήσει μερικά από τα παλαιότερά της κτίρια, ορισμένα από τα οποία είναι πάνω από 400 ετών. Περιβάλλεται από αρχαία τείχη ύψους 6-9 μέτρων. Η παλιά πόλη διαθέτει πάνω από 100 τζαμιά, 12 χαμάμ και 6.500 σπίτια. Πολλά από τα σπίτια μοιάζουν με αρχαίους ουρανοξύστες, φθάνοντας αρκετά ψηλά και συμπληρώνονται με επίπεδες στέγες. Είναι διακοσμημένα με περίτεχνα πηχάκια και περίπλοκα σκαλισμένα πλαίσια και βιτρώ παράθυρα.

Ένα από τα πιο δημοφιλή αξιοθέατα είναι η Αγορά του Αλατιού (suq al-Milh), όπου είναι δυνατόν να αγοράσει κάποιος αλάτι, αλλά και ψωμί, μπαχαρικά, σταφίδα, βαμβάκι, χαλκό, κεραμικά, ασημικά, αντίκες (ρέπλικες ή πραγματικές). Άλλα αξιοθέατα είναι το Μεγάλο Τζαμί (Jami' al-Kabir), το οποίο χτίστηκε τον 7ο αιώνα αποτελώντας ένα από τα παλαιότερα στο μουσουλμανικό κόσμο.

Η Πύλη της Υεμένης (Bab al-Yemen) αποτελεί σημείο εισόδου από τα τείχη της πόλης και είναι πάνω από 700 χρονών. Μια εμπορική περιοχή της Παλιάς Πόλης είναι η Αλ Μαντίνα (Al Madina), όπου η ανάπτυξη προχωρά με ταχείς ρυθμούς. Εκτός από τρία μεγάλα ξενοδοχεία, υπάρχουν πολλά καταστήματα και εστιατόρια. Η περιοχή περιλαμβάνει επίσης τρία πάρκα και το Προεδρικό Παλάτι.

Παραπομπές

Δείτε επίσης
Εθνική Βιβλιοθήκη της Υεμένης

Εξωτερικοί σύνδεσμοι 

 Παλαιά Πόλη της Σαναά, UNESCO

Πρωτεύουσες της Ασίας
Πόλεις της Υεμένης
Μνημεία Παγκόσμιας Κληρονομιάς σε κίνδυνο
Μνημεία Παγκόσμιας Κληρονομιάς